#

# **ประกาศองค์การบริหารส่วนตำบลช่อระกา**

## **เรื่อง การให้บริการประชาชนในช่วงเวลาพักเที่ยง**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\***

ด้วยองค์การบริหารส่วนตำบลช่อระกา มีนโยบายเชิงรุกในการให้บริการประชาชน และเพื่อ

พัฒนาองค์กรให้มีศักยภาพสามารถแก้ไขปัญหา และตอบสนองความต้องการของประชาชนในท้องถิ่นและผู้มาติดต่อราชการได้อย่างครบถ้วนและมีประสิทธิภาพ ประสิทธิผล ตามพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ.๒๕๔๖

 เพื่อให้การปฏิบัติราชการเป็นไปด้วยความเรียบร้อยและบรรลุวัตถุประสงค์ที่วางไว้ องค์การบริหารส่วนตำบลช่อระกา จึงได้จัดให้มีบริการในเรื่อง รับเรื่องราวร้องทุกข์ การจัดเก็บภาษีต่าง ๆ การออกใบอนุญาตต่าง ๆ ให้แก่ประชาชนในช่วงเวลาพักเที่ยง ตั้งแต่เวลา ๑๒.๐๐ น. – ๑๓.๐๐ น. ทุกวันราชการ

จึงประกาศมาเพื่อทราบโดยทั่วกัน

 ประกาศ ณ วันที่ ๓ ตุลาคม พ.ศ. ๒๕๕๗

 ทองแดง ศรีธรรมมา

 (นายทองแดง ศรีธรรมมา)

 นายกองค์การบริหารส่วนตำบลช่อระกา